Ουλφ Σμιντ

Ο Ουλφ Σμιντ (λατινικό αλφάβητο : Ulf "Uffe" Christian Johan Schmidt) γεννημένος στις 12 Ιουλίου 1934, είναι Σουηδός πρώην πρωταθλητής της αντισφαίρισης. Ήταν αθλητής του συλλόγου ΑΙΚ Στοκχόλμης.

Κέρδισε 14 ξεχωριστά πρωταθλήματα, μεταξύ των οποίων και το διεθνές Σουηδικό πρωτάθλημα στο Μπάσταντ το 1957 και το 1961. Στο Πρωτάθλημα αντισφαίρισης Ανατολικής Μεσογείου ήταν πρώτος το 1959 στο απλό και δεύτερος στο διπλό με συμπαίκτη τον Ζαν-Έρικ ΛούντκβιστΤα Νέα, Φύλλο 31-08-1959, σελ. 7.

Το 1958 με συμπαίκτη τον Σβεν Ντάβινσον κέρδισαν το διπλό του Γουίμπλεντον και ήταν οι πρώτοι Σουηδοί που νίκησαν σε διπλό τουρνουά Γκραντ σλαμ. Το 1958 έφτασε στα προημιτελικά του Αμερικανικού όπεν και στο πρωτάθλημα του Γουίμπλεντον έφτασε στους προημιτελικούς το 1956 και το 1957.

Ο Σμιντ κατατάχθηκε Νο 8 στον κόσμο για το 1958 από τον Lance Tingay του The Daily Telegraph (και το Νο. 10 το 1961United States Lawn Tennis Association (1972). Official Encyclopedia of Tennis (First Edition), p. 427.. Έπαιξε 102 αγώνες κύπελλο Ντέιβις για τη Σουηδία την περίοδο 1955-1964, και κέρδισε 66 από αυτάΟ Σμιντ στο κύπελλο Ντέιβις.

 Παραπομπές 

Κατηγορία:Σουηδοί αθλητές της αντισφαίρισης